Oʻzbekiston Respublikasi Prezidentining ayrim qarorlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasi Prezidentining 2021-yil 15-apreldagi “Jamoat xavfsizligini taʼminlash sohasida professional kadrlarni tayyorlash tizimini yanada takomillashtirish chora-tadbirlari toʻgʻrisida”gi PQ-5077-son qarori)
(resolution, 2021-08-27)

Oʻzbekiston Respublikasi Prezidentining 2021-yil 15-apreldagi “Jamoat xavfsizligini taʼminlash sohasida professional kadrlarni tayyorlash tizimini yanada takomillashtirish chora-tadbirlari toʻgʻrisida”gi PQ-5077-son qaroriga muvofiq: 1. Oʻzbekiston Respublikasi Prezidentining ilovaga muvofiq ayrim qarorlariga oʻzgartirishlar va qoʻshimcha kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi Xavfsizlik kengashining kotibi V.V. Maxmudov zimmasiga yuklansin. 1. Oʻzbekiston Respublikasi Prezidentining 2014-yil 5-martdagi PQ-2142-son qarori bilan tasdiqlangan Xorijiy mamlakatlarga xizmat safariga chiqishi Oʻzbekiston Respublikasi Prezidenti Administratsiyasining tegishli tarkibiy boʻlinmalari bilan maxsus kelishuvni talab qiladigan mansabdor shaxslar roʻyxatining “Islohotlarni huquqiy taʼminlash va huquqni muhofaza qilish faoliyatini muvofiqlashtirish masalalari boʻyicha maslahatchi boʻlinmalari” boʻlimida: boʻlim nomidagi “Islohotlarni huquqiy taʼminlash va huquqni muhofaza qilish soʻzlari “Huquqni muhofaza qiluvchi va nazorat organlari” soʻzlari bilan almashtirilsin; 3-bandidagi “Milliy gvardiyaning Harbiy-texnika instituti” soʻzlari “Oʻzbekiston Respublikasi Jamoat xavfsizligi universiteti” soʻzlari bilan almashtirilsin. 2. Oʻzbekiston Respublikasi Prezidentining 2017-yil 1-maydagi “Ichki ishlar organlarining jamoat tartibini saqlash va jamoat xavfsizligini taʼminlash sohasidagi faoliyatini tubdan takomillashtirish chora-tadbirlari toʻgʻrisida”gi PQ-2940-son qarorining 6-bandidagi “Ichki ishlar vazirligi Harbiy-texnika institutining” soʻzlari “Jamoat xavfsizligi universitetining” soʻzlari bilan almashtirilsin. 3. Oʻzbekiston Respublikasi Prezidentining 2018-yil 24-dekabrdagi “Jamoat xavfsizligini taʼminlash samaradorligini oshirish boʻyicha qoʻshimcha chora-tadbirlar toʻgʻrisida”gi PQ-4075-son qarorining 9-bandidagi “Milliy gvardiyaning Harbiy-texnik instituti” soʻzlari “Oʻzbekiston Respublikasi Jamoat xavfsizligi universiteti” soʻzlari bilan almashtirilsin. 4. Oʻzbekiston Respublikasi Prezidentining 2019-yil 28-iyundagi “Oʻsmirlarni harbiy-vatanparvarlik ruhida tarbiyalash hamda Oʻzbekiston Respublikasi Qurolli Kuchlari va davlat xizmati uchun kadrlar zaxirasini tayyorlash tizimini takomillashtirishga oid qoʻshimcha chora-tadbirlar toʻgʻrisida”gi PQ-4375-son qarorida: a) 3-ilovaning 1-bandi quyidagi mazmundagi xatboshi bilan toʻldirilsin: “Oʻzbekiston Respublikasi Davlat xavfsizlik xizmati “Temurbeklar maktabi” harbiy-akademik litseyiga oʻquvchilarni tanlash va saralash tartibi Davlat xavfsizlik xizmati tomonidan belgilanadi”; b) 5-ilovaning “HALga biriktirilgan oliy harbiy va ixtisoslashtirilgan taʼlim muassasaning nomi” ustunidagi “Davlat xavfsizlik xizmati Akademiyasi” soʻzlari “Amir Temur nomidagi Oʻzbekiston Respublikasi Davlat xavfsizlik xizmati akademiyasi” soʻzlari bilan, “Milliy gvardiya Harbiy-texnika instituti” soʻzlari “Oʻzbekiston Respublikasi Jamoat xavfsizligi universiteti” soʻzlari bilan almashtirilsin. 5. Oʻzbekiston Respublikasi Prezidentining 2021-yil 20-fevraldagi “Oʻzbekiston Respublikasi Milliy gvardiyasi Qoʻriqlash bosh boshqarmasining faoliyatini sifat jihatidan yangi bosqichga koʻtarish chora-tadbirlari toʻgʻrisida”gi PQ-4997-son qarorining 8-bandi “g” kichik bandidagi “Milliy gvardiya Harbiy-texnik instituti,” soʻzlari “Oʻzbekiston Respublikasi Jamoat xavfsizligi universiteti, Milliy gvardiya” soʻzlari bilan almashtirilsin. 6. Oʻzbekiston Respublikasi Prezidentining 2021-yil 3-martdagi “Oʻzbekiston Respublikasi Milliy gvardiyasining oʻquv markazlari faoliyatini takomillashtirish boʻyicha qoʻshimcha chora-tadbirlar toʻgʻrisida”gi PQ-5016-son qarorida: a) 4-bandning “b” kichik bandidagi “Moliya vazirligining Gʻaznachiligida” soʻzlari “bank muassasalarida” soʻzlari bilan almashtirilsin; b) 6-bandning ikkinchi va uchinchi xatboshilari quyidagi tahrirda bayon etilsin: “mintaqaviy oʻquv markazlarining rahbar va pedagoglar tarkibini qayta tayyorlash va ularning malakasini oshirish Oʻzbekiston Respublikasi Jamoat xavfsizligi universitetida hamda vazirlik va idoralarning oliy, oliy harbiy va ixtisoslashtirilgan taʼlim muassasalarida amalga oshiriladi; Oʻzbekiston Respublikasi Jamoat xavfsizligi universiteti mintaqaviy oʻquv markazlari faoliyatini oʻquv-metodik taʼminlaydi, mintaqaviy oʻquv markazlari rahbarlari va pedagoglarining harbiy ilmiy va ilmiy-pedagogik faoliyatiga rahbarlik qiladi”.